Growth/Newsletters/19/hu

 Üdvözlünk a Növekedési csapat tizenkilencedik hírlevelében!

A Növekedési csapat célja, hogy olyan szoftveres változtatásokon dolgozzon, melyek segítenek új szerkesztőket megtartani a Wikimédia-projektekben.



Strukturált feladatok

 * "Hivatkozás hozzáadása" a csapat első strukturált feladata. Gépi tanulást használ arra, hogy wikilinkeket javasoljon könnyű szerkesztési lehetőségként a kezdőknek. 2021 májusában négy Wikipédián, majd júliusban további nyolc Wikipédián telepítettük, miután kiértékeltük az első eredményeket.  Eddig nagyfokú elkötelezettséget tapasztaltunk a kezdők részéről. A funkcióval rendelkező közösségek értékes fejlesztési ötleteket javasoltak.  Dolgozni fogunk a fejlesztéseken, majd több közösséggel felvesszük a kapcsolatot a bevezetés érdekében.
 * "Kép hozzáadása" a csapat második strukturált feladata, ami jelenleg fejlesztés alatt áll. Ez egy szerkesztési feladat, amely Commons-képeket javasol a kép nélküli Wikipédia-szócikkekhez.  Számos közösségi megbeszélést és tesztelést végeztünk. Ezután úgy döntöttünk, hogy elkészítjük az első prototípust.  Először csak a kísérleti Wikipédiáinkon fogjuk bevetni, hogy megtudjuk, sikerrel tudják-e kezelni a feladatot a kezdők. A projektoldalon hivatkozások interaktív prototípusokhoz találhatóak. Nagyon kíváncsiak vagyunk a gondolataidra az ötlettel kapcsolatban, miközben a korai verziókat építjük és teszteljük. Ezeket a prototípusokat már kipróbálták a kezdők, angol és spanyol nyelven.



Hírek mentoroknak

 * A Mentor irányítópult elérhető a kísérleti wikiken: Arab, cseh és bengáli wikipédiákon. Hamarosan elérhető lesz még néhány önkéntes wikipédián, teszt jelleggel.
 * Azoknál a wikiknél, ahol a mentorok irányítópultja telepítve van, egy új szűrő áll rendelkezésre a mentorok számára. A mentorok figyelemmel kísérhetik a mentoráltjaik tevékenységét a Figyelőlista és a Friss változtatások menüpontokban, így segíthetik a mentoráltjaik szerkesztéseit. Adatvédelmi okokból ehhez a szűrőhöz a mentoron kívül más nem férhet hozzá. Ez a szűrő csak a mentorhoz rendelt mentoráltakat szűri ki. Ez a szűrő nem látható azok számára, akik nem mentorként szerepelnek



Közösségi konfiguráció

 * A közösségek mostantól képesek beállítani, hogy a Növekedés funkciók hogyan viselkedjenek a saját wikijükön. Special:EditGrowthConfig által a közösség tagjai adhatnak egy listát az önkéntes mentorokról, módosíthatják a javasolt szerkesztésekhez használt sablonokat, frissíthetik a súgó linkeket és még sok mást. Ezt a speciális oldalt az adminisztrátorok és a felület adminisztrátorai szerkeszthetik.

Méretezés

 * Büszkén jelentjük be, hogy mostantól minden Wikipédia rendelkezik a Növekedés funkcióval! Köszönjük a közösség minden tagjának, akik segítettek a csapatnak a funkciók kialakításában és a wikikbe való bevezetésében.  Az egyetlen kivétel a kínai Wikipédia (zh), technikai okokból.
 * Azok a wikik, melyeken Növekedési funkciók telepítve lettek, a telepítés óta A/B tesztelésen vettek részt, melyben néhány kezdő felhasználó nem kapta meg az új funkciókat. Most a 280 legkisebb ilyen wikipédián az összes újonc megkapta a funkciókat.
 * A tesztelés az angol Wikipédián zajlik: A kezdők 25%-a kapja meg a Növekedés funkcióit. A teszt eredményei részét képezik majd annak a vitának, hogy hogyan tovább azon a wikin.
 * Most, hogy a Növekedési funkciók elérhetőek a Wikipédián, a Növekedési csapat fontolgatja, hogy kiterjeszti őket más projektekre is. Néhány Wikiforrás-szerkesztő kifejezte érdeklődését a Növekedési funkciók megszerzése iránt. Jelenleg folyik egy diskurzus ezek Wikiforráson való bevezetéséről.

Hírek a közösségeknek

 * Kérdésed van a Növekedési funkciókkal kapcsolatban? Ez a lefordítható GYIK válaszokat tartalmaz a leggyakoribb kérdésekre a növekedési csapat munkájával kapcsolatban.
 * A Növekedési funkciókat nemrég tesztelésre használták a latin-amerikai adományozók körében, hogy az adományozók megtanulhassák a szerkesztést. Az eredményeket itt láthatod.
 * A felület fordításai fontosak a kezdők számára. Kérlek, segíts a saját nyelved számára, azáltal, hogy lefordítod vagy másolod a növekedési funkciók felületének fordításait.
 * A Help:GettingStarted egy 2013-ban kifejlesztett funkció volt, mely a szerkesztésre szoruló cikkekhez irányította a kezdőket. Ezt a funkciót nemrég eltávolítottuk az összes wikiből, mivel a növekedési funkciók váltották fel.

'' A Növekedési csapat hírlevelét a Növekedési csapat készíti, és egy bot kézbesíti • Visszajelzés küldése • Feliratkozás vagy leiratkozás. '' 